 

**בבית הדין הצבאי המחוזי**

**במחוז שיפוטי ח"א**

**בפני: רס"ן טובי הארט**

**בעניין: התובע הצבאי (ע"י ב"כ, קמ"ש איה ברון)**

**נגד**

**ח/XXX טוראי י' א' (ע"י ב"כ, סגן ורוניקה ליטבינוב)**

הכרעת - דין

על פי הודאתו, מורשע הנאשם בעבירה של שימוש בסם מסוכן, לפי סעיף 7(א) ו-(ג) סיפא לפקודת הסמים המסוכנים [נוסח חדש], התשל"ג-1973, ובעבירה של החזקת כלים לפי סעיף 10 סיפא לפקודת הסמים המסוכנים [נוסח חדש], התשל"ג-1973, בהתאם לכתב האישום ולפרטים הנוספים.

1. **ניתנה היום, ‏26/09/2019, ‏כ"ו באלול התשע"ט, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופט

גזר - דין

הנאשם, טוראי י' א' , הורשע על פי הודאתו בעבירות של שימוש בסמים והחזקת כלים על כך שהשתמש בקנאביס ביחידתו ב-17 הזדמנויות שונות וכן החזיק "מקססה" ו"באנג". חקירת הנאשם החלה בעקבות דיווח של מפקדו ובחקירתו הודה במיוחס לו.

הנאשם התגייס לשירות בחודש דצמבר 2018 והוא משרת כמכונאי מבנה מטוס. לחובתו מספר עבירות משמעת. כעולה מחוות הדעת שהציגה ההגנה, הנאשם מלווה על ידי גורמי ברה"ן לאור קשיים שמלווים אותו לאורך השנים ואף הותאם לו ציון קה"ס 42.

הצדדים הציגו בפניי הסדר טיעון המתחשב בחומרת מעשי השימוש בסם בתוככי היחידה הצבאית, אך גם נותן משקל ממשי לנסיבותיו האישיות של הנאשם ולהודאתו באשמה. הנאשם בדברו האחרון הביע חרטה על מעשיו וביקש להשלים שירות תקין. מצאתי כי ההסדר סביר הגם שהוא מקל עם הנאשם.

**על הנאשם נגזרים, אפוא, העונשים הבאים:**

* + 1. **שמונים וחמישה (85) ימי מאסר לריצוי בפועל, שיימנו החל ביום מעצרו.**
    2. **עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
    3. **עונש מאסר מותנה בן שלושים (30) ימים למשך שנתיים (2), שלא יעבור עבירה לפי סעיף 127א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחש"ץ אם יעבור עבירה לפי פקודת מטכ"ל 33.0220 למעט בגין שתיית משקה משכר.**
    4. **פסילת רנצ"א למשך שמונים ותשעה (89) ימים. הנאשם יפקיד את רישיונותיו בסמכות רישוי צה"ל תוך שלושה (3) ימים מסיום עונש המאסר.**

**העתק מגזר הדין יועבר למפקד בס"כ XXX על מנת שיבחן את בקשת הנאשם להשלים את ריצוי עונשו בבס"כ XXX לאור מקום מגורי משפחתו.**

1. **זכות ערעור כחוק.**
2. **ניתן היום, ‏26/09/2019, ‏כ"ו באלול התשע"ט, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופט

**העתק נכון מהמקור  
רס"ן מאיה גנות  
ק' בית הדין**

**נערך על ידי: נ.פ**

**בתאריך: 26/09/2019**

**חתימת המגיה: ג' ב' ש'**